Diari Oficial de la Generalitat Valenciana


Sumari del DOGV 3888, del 29-11-2000 (2000/9196)

RESOLUCIÓ de 12 de setembre de 2000, de la Direcció General d'Indústria i Energia, per la qual s'autoritza administrativament la modificació de la línia elèctrica a 132 kV, d'alimentació a ST Paesa (antiga Sivesa) des de la línia Sagunt-Peri (província de València) i s'aprova el projecte d'execució.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3888

Data del DOGV
:   29-11-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/9196


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 12 de setembre de 2000, de la Direcció General d'Indústria i Energia, per la qual s'autoritza administrativament la modificació de la línia elèctrica a 132 kV, d'alimentació a ST Paesa (antiga Sivesa) des de la línia Sagunt-Peri (província de València) i s'aprova el projecte d'execució. [2000/Q9196]
  
Vist l'expedient incoat pel Servei Territorial d'Indústria i Energia de València a instància d'Iberdrola, SA, relatiu al projecte de modificació de la línia elèctrica a 132 kV, d'alimentació a ST Paesa (antiga Sivesa) des de la línia Sagunt-Peri (província de València).
  
Atés que la sol·licitud d'autorització indicada ha seguit la tramitació establida en el Decret 2.617/1966, de 20 d'octubre, sobre autorització d'instal·lacions elèctriques; Decret 2.619/1966, d'aqueixa mateixa data, sobre expropiació forçosa en matèria d'instal·lacions elèctriques; Llei 54/1997, de 27 de novembre, del Sector Elèctric; Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; i la Llei 2/1989, de 3 de març, de la Generalitat Valenciana, sobre Impacte Ambiental.
  
Atés que durant el període d'informació pública han comparegut diversos organismes, que han atorgat la conformitat a les condicions, o, si és el cas, ha acceptat l'empresa sol·licitant les modificacions a les condicions proposades.
  
Vist l'informe emés per l'òrgan instructor de l'expedient.
  
Aquesta Direcció General d'Indústria i Energia, resol:
  
Primer
  
Autoritzar administrativament a Iberdrola, SA, la modificació de la línia elèctrica a 132 kV, d'alimentació a ST Paesa (antiga Sivesa) des de la línia Sagunt-Peri (província de València), les característiques principals de la qual són les següents:
  
- Tensió: 132 kV
  
- Nombre de circuits: 1 (1a fase)
  
- Longitud: 640,77 metres
  
- Conductor: cable alumini-acer de 281,1 mm2 de secció, tipus Hawk
  
Segon
  
Aprovar el projecte d'execució, sotmetent-lo a les següents condicions:
  
1. Les obres hauran de realitzar-se d'acord amb el projecte presentat.
  
2. El termini de posada en marxa serà de tres mesos comptats a partir de la notificació d'aquesta resolució.
  
3. El titular donarà compte de l'acabament de les obres al Servei Territorial d'Indústria i Energia de València a efectes de reconeixement definitiu i extensió de l'acta de posada en marxa.
  
4. L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
Aquesta resolució no és definitiva en via administrativa i contra ella podrà interposar-s'hi un recurs d'alçada en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 12 de setembre de 2000.- El director general d'Indústria i Energia: José Monzonís Salvia.